vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL valsTybinės kainų ir energetikos kontrolės komisijos 2014 m. lapkričio 24 d. nutarimo Nr. O3-901 „DĖL akcinės bendrovės „lifosa“ 2015 metų elektros energijos kainų persiuntimo paslaugų ir tarifų bei jų taikymo tvarkos paskelbimo“ PAKEITIMO

2014 m. gruodžio 23 d. Nr. O3-959

Vilnius

Vadovaudamasi Lietuvos Respublikos elektros energetikos įstatymo 69 straipsnio 8 dalimi, Elektros energijos perdavimo ir skirstymo paslaugų kainų ir jų viršutinių ribų nustatymo metodikos, patvirtintos Valstybinės kainų ir energetikos kontrolės komisijos (toliau – Komisija) 2009 m. rugsėjo 25 d. nutarimu Nr. O3-139 „Dėl Elektros energijos perdavimo ir skirstymo paslaugų kainų ir jų viršutinių ribų nustatymo metodikos“, 90 punktu, Komisijos 2014 m. gruodžio 19 d. nutarimu Nr. O3-941 „Dėl Valstybinės kainų ir energetikos kontrolės komisijos 2014 m. spalio 17 d. nutarimo Nr. O3-840 „Dėl viešuosius interesus atitinkančių paslaugų lėšų ir kainos 2015 metams nustatymo“ pakeitimo“, atsižvelgdama į AB „Lifosa“
2014 m. gruodžio 19 d. raštą ir Komisijos Dujų ir elektros departamento Elektros skyriaus 2014 m. gruodžio 22 d. pažymą Nr. O5-387 „Dėl Valstybinės kainų ir energetikos kontrolės komisijos 2014 m. lapkričio 24 d. nutarimo Nr. O3-901 „Dėl akcinės bendrovės „Lifosa“ 2015 metų elektros energijos kainų persiuntimo paslaugų ir tarifų bei jų taikymo tvarkos paskelbimo“ pakeitimo“, Komisija n u t a r i a:

Pakeisti Komisijos 2014 m. lapkričio 24 d. nutarimo Nr. O3-901 „Dėl akcinės bendrovės „Lifosa“ 2015 metų elektros energijos persiuntimo kainų ir tarifų bei jų taikymo tvarkos paskelbimo“ rezoliucinę dalį ir išdėstyti ją taip:

„Paskelbti akcinės bendrovės „Lifosa“ generalinio direktoriaus 2014 m. gruodžio 19 d. įsakymu Nr. 306 patvirtintas elektros energijos kainas ir tarifus bei jų taikymo tvarką 2015 metams (pridedama).“

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkė	Diana Korsakaitė

Valstybinės kainų ir energetikos

kontrolės komisijos 2014 m. gruodžio 23 d.

nutarimo Nr. O3-959

priedas

PATVIRTINTA

AB „Lifosa“ generalinio direktoriaus

2014 m. gruodžio 19 d. įsakymu Nr. 306

AB „LIFOSA“ ELEKTROS ENERGIJOS KAINOS IR TARIFAI

BEI JŲ TAIKYMO TVARKA

I SKYRIUS

BENDROSIOS NUOSTATOS

1. AB „Lifosa“ elektros energijos kainų ir tarifų bei jų taikymo tvarka (toliau – Tvarka) nustatomi elektros energijos tarifai bei jų taikymo tvarka galutiniams elektros energijos vartotojams, prijungtiems prie AB „Lifosa“ skirstomųjų tinklų.

2. Tvarka galioja nuo 2015 m. sausio 1 d.

3. Elektros energijos skirstymo paslaugos vidutinės ir žemos įtampos tinklais kainų viršutines ribas 2015 metams Valstybinė kainų ir energetikos kontrolės komisija nustatė 2014 m. spalio 17 d. nutarimu Nr. O3-846.

4. Vartotojai už 2014 m. gruodžio mėn. suvartotą elektros energiją iki 2015 m. sausio 15 d. atsiskaito litais arba eurais, nuo 2015 m. sausio 16 d. – tik eurais.

II SKYRIUS

VARTOJAMOS SĄVOKOS

5. Tvarkoje vartojamos sąvokos:

Bendrovė – akcinė bendrovė „Lifosa“.

Tarifas – tiekiamos elektros energijos kaina, kurią sudaro energijos ir galios dedamosios.

Vienos laiko zonos tarifas – tarifas, kurį, be kitų galimų dedamųjų, sudaro visą parą nekintančio (vienodo) dydžio energijos dedamoji – vienos aktyvinės elektros energijos kilovatvalandės (kWh) kaina.

Žemoji įtampa – ne didesnė nei 0,4 kV vardinė įtampa.

Vidutinė įtampa – 6 kV arba 10 kV vardinė įtampa.

Aukštoji įtampa – 110 kV vardinė įtampa.

6. Kitos Tvarkoje vartojamos sąvokos suprantamos taip, kaip nurodyta Lietuvos Respublikos energetikos įstatyme, Elektros tiekimo ir naudojimo taisyklėse ir (ar) kituose teisės aktuose.

III SKYRIUS

VARTOTOJŲ GRUPĖS

7. Bendrovės elektros energijos vartotojai yra įmonės ir organizacijos, esančios Bedrovės skirstymo teritorijoje, kuri apibrėžta 2002 m. liepos 18 d. išduotoje Elektros energijos skirstymo Licencijoje Nr. ES-6.

IV SKYRIUS

ELEKTROS ENERGIJOS TARIFAI

8. Elektros energijos skirstymo 10 kV įtampos elektros tinklais paslaugos kaina:

Tarifo pavadinimas	Mato vienetai	Tarifas (be PVM)
Vienos laiko zonos energijos dedamoji	euro ct/kWh/ ct/kWh	2,71/9,36

9. Elektros energijos vartotojai, gaunantys elektros energiją iš 10 kV įtampos elektros tinklų, už persiuntimo paslaugą moka:

Tarifo pavadinimas	Mato vienetai	Tarifas (be PVM)
Vienos laiko zonos energijos dedamoji	euro ct/kWh/ ct/kWh	4,98/17,21

10. Elektros energijos skirstymo 0,4 kV įtampos elektros tinklais paslaugos kaina:

Tarifo pavadinimas	Mato vienetai	Tarifas (be PVM)
Vienos laiko zonos energijos dedamoji	euro ct/kWh/ ct/kWh	7,60/26,24

11. Elektros energijos vartotojai, gaunantys elektros energiją iš 0,4 kV įtampos elektros tinklų, už persiuntimo paslaugą moka:

Tarifo pavadinimas	Mato vienetai	Tarifas (be PVM)
Vienos laiko zonos energijos dedamoji	euro ct/kWh/ ct/kWh	9,87/34,09

V SKYRIUS

ELEKTROS ENERGIJOS TARIFŲ TAIKYMAS

12. Kai apskaitos prietaiso įrengimo vieta nesutampa su elektros tinklo nuosavybės riba, nesutampančio tinklo daliai pagal tarpusavyje suderintą ir tiekėjo patvirtintą metodiką papildomai apskaičiuojami elektros energijos nuostoliai, kuriuos sumoka tos tinklo dalies savininkas.

13. Vartotojai, kurių įrenginiai prijungti prie skirstomojo tinklo ir kurie elektros energiją perka iš nepriklausomo tiekėjo, atsiskaitydami su skirstomųjų tinklų operatoriumi už elektros energijos persiuntimo paslaugą skirstomaisiais ir perdavimo tinklais moka:

13.1. sisteminių paslaugų kainą;

13.2. skirstymo paslaugos kainą, nustatytą Tvarkos 8 ir 10 punktuose;

13.3. VIAP kainos dalį, kurią priskirta surinkti skirstomojo tinklo operatoriui.

14. Pasikeitus Lietuvos Respublikos įstatymams ar jų nuostatoms, reglamentuojančioms elektros energijos kainas ir tarifus bei mokesčius, taikomus elektros energijai, ši Tvarka nekeičiama, o atitinkamos kainos nustatomos taikant Lietuvos Respublikos įstatymų nuostatas.

________________________________________